Poytaxtga kirishda "Toyota Land Cruiser" avtomobilidan shubhali modda topildi

2021 yil 14 sentyabr kuni Toshkent shahar, Olmazor tumani hududida joylashgan "Mineral suvlar" blok-postida xizmat olib borgan YPX xodimi U.Mahkamov tomonidan "Toyota Land Cruiser" rusumli avtomobil to`xtatildi. 
Tekshiruv davomida salonda bo`lgan yo`lovchi, 1971 yilda tug`ilgan B.T. turli xatti-harakatlari bilan xodimda shubxa uyg`otgan. Xolis va guvohlar ishtirokidagi tekshiruv davomida mazkur yo`lovchining cho`ntagidan, qog`oz bo`lagiga o`ralgan, yashil rangli, o`tkir hidli giyohvandlik vositasiga o`xshash modda topilgan. Bu haqda YHXBB xabar bermoqda.
Holat yuzasidan tegishli hujjatlar rasmiylashtirilib fuqaro B.T. va topilgan modda tuman IIO FMBga topshirilgan.